НАЦРТ ОДЛУКЕ

Скупштина општине Врњачка Бања, на \_\_ седници одржаној дана \_\_\_\_\_.2016.године, на основу члана 20 Закона о локалној самоуправи ("Сл.гласник РС", бр.129/2007 и 83/2014-др.закон), члана 5 и члана 6 и 79 став 1 Закона о јавним предузећима ("Сл.гласник РС", бр.15/2016), члана 4 и 5 Закона о комуналним делатностима (''Сл.гласник РС'', бр.88/2011) и члана 36 Статута општине Врњачка Бања ("Сл.лист Општине Врњачка Бања", бр. 23/2016-пречишћен текст), донела је

**О Д Л У К У**

# О ОСНИВАЊУ ЈАВНОГ ПРЕДУЗЕЋА ЗА ОБАВЉАЊЕ КОМУНАЛНИХ ДЕЛАТНОСТИ „\_\_\_\_\_\_\_\_\_\_\_\_\_\_\_\_\_\_\_\_“ ВРЊАЧКА БАЊА

## I ОСНОВНЕ ОДРЕДБЕ

## Оснивачки акт

## Члан 1

Овом одлуком врши се оснивање Јавног предузећа за обављање комуналних делатности **„\_\_\_\_\_\_\_\_\_\_\_\_\_\_\_\_\_**“ Врњачка Бања

**Циљ оснивања**

Члан 2

Скупштина општине Врњачка Бања оснива Јавно предузеће за обављање комуналних делатности “\_\_\_\_\_\_\_\_\_\_\_\_\_\_\_\_\_\_\_\_\_\_\_“ Врњачка Бања, за обављање делатности сакупљања, пречишћавања и дистрибуције воде и уклањања отпадних вода као делатности од општег интереса ради остваривања потреба физичких и правних лица на подручју општине Врњачка Бања.

**Предмет одлуке**

Члан 3

Овом одлуком, у складу са Законом о јавним предузећима, регулисана су права и обавезе оснивача и Јавног предузеће за обављање комуналних делатности '**'\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**'' Врњачка Бања у обављању делатности од општег интереса, а нарочито:

1) називу, седишту и матичном броју оснивача;

2) пословном имену и седишту јавног предузећа;

3) претежној делатности јавног предузећа;

4) правима, обавезама и одговорностима оснивача према јавном предузећу и јавног предузећа према оснивачу;

5) условима и начину утврђивања и распоређивања добити, односно начину покрића губитка и сношењу ризика;

6) условима и начину задужења јавног предузећа;

7) заступању јавног предузећа;

8) износу основног капитала, као и опису, врсти и вредности неновчаног улога;

9) податак о уделу оснивача у основном капиталу израженог у процентима;

10) органима јавног предузећа и њиховој надлежности;

11) имовини која се не може отуђити;

12) о располагању (отуђење и прибављање) стварима у јавној својини која су пренета у својину јавног предузећа у складу са законом;

13) заштити животне средине;

14) другим питањима која су од значаја за несметано обављање делатности за коју се оснива јавно предузеће.

## II ПОДАЦИ О ОСНИВАЧУ

## Члан 4

Оснивач Јавног предузећа за обављање комуналних делатности ''**\_\_\_\_\_\_\_\_\_\_\_\_\_\_\_\_** " Врњачка Бања је Општина Врњачка Бања, ул. Крушевачка 17, 36210 Врњачка Бања, Матични број: 07175981.

Оснивачки акт, односно одлуку о оснивању, доноси Скупштина општине Врњачка Бања, која врши права оснивача.

**Правни статус јавног предузећа**

Члан 5

Јавно предузеће се оснива на неограничено време.

Јавно предузеће има статус правног лица, са правима, обавезама и одговорностима утврђеним законом.

Јавно предузеће у правном промету са трећим лицима има сва овлашћења и иступа у своје име и за свој рачун.

**Одговорност за обавезе јавног предузећа**

Члан 6

Јавно предузеће за своје обавезе одговара целокупном својом имовином.

Оснивач не одговара за обавезе Јавног предузећа, осим у случајевима прописаним законом.

**III.ПОСЛОВНО ИМЕ И СЕДИШТЕ ЈАВНОГ ПРЕДУЗЕЋА**

Члан 7

Јавно предузеће послује под пословним именом:

ЈАВНО ПРЕДУЗЕЋЕ ЗА ОБАВЉАЊЕ КОМУНАЛНЕ ДЕЛАТНОСТИ **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**'' ВРЊАЧКА БАЊА (у даљем тексту Јавно предузеће).

Скраћено пословно име предузећа је: ЈП "**\_\_\_\_\_\_\_\_\_\_\_\_\_\_\_\_**“ Врњачка Бања.

Седиште Јавног предузећа је у ул. **\_\_\_\_\_\_\_\_\_\_\_\_\_\_\_\_\_\_\_\_**, **\_\_\_\_\_\_\_\_\_\_\_\_\_\_\_\_\_.**

Члан 8

Предузеће може променити седиште и пословно име, одлуком надзорног одбора, на коју сагласност даје оснивач.

**Печат, штамбиљ и знак јавног предузећа**

Члан 9

Јавно предузеће поседује свој печат и штамбиљ са исписаним текстом на српском језику и ћириличким писмом.

Печат је округлог облика и садржи пуно пословно име и седиште Јавног предузећа.

Штамбиљ је правоугаоног облика и садржи пуно пословно име, седиште Јавног предузећа и место за датум и број.

Јавно предузеће има свој знак који садржи назив и седиште Јавног предузећа, а који ће бити дефинисан Статутом Јавног предузећа.

**IV ДЕЛАТНОСТ ЈАВНОГ ПРЕДУЗЕЋА**

**Претежна делатност јавног предузећа**

Члан 10

Претежна делатност Јавног предузећа је:

36.00 Сакупљање, пречишћавање и дистрибуција воде.

Поред претежне делатности, предузеће ће обављати и следеће делатности:

37.00 Уклањање отпадних вода

08.12 Експлоатација шљунка и песка

11.07 Производња освежавајућих пића, минералне воде и остале флаширане воде

26.51 Производња мерних инструмената и апарата – уређаја за мерење потрошње

Воде

39.00 Санација, рекултивација и дуге услуге у области управљања отпадом

41.10 Разрада грађевинских пројеката

42.11 Изградња путева и аутопутева

42.21 Изградња цевовода

42.91 Изградња хидротехничких објеката

43.11 Рушење објеката

43.22 Постављањеводоводних и канализационих система

47.11 Трговина на мало у неспецијализованим продавницама, претежно храном, пићима и дуваном

47.25 Трговина на мало пићима у специјализованим продавницама

47.52 Трговина на мало металном робом, бојама и стаклом у специјализованим продавницама

49.41 Друмски превоз терета

49.50 Цевоводни транспорт

52.21 Услужне делатности у копненом саобраћају

52.24 Манипулација теретом

56.10 Делатност ресторана и покретних угоститељских објеката

70.22 Консултантске активности у вези с пословањем и осталим управљањем

71.12 Инжињерске делатности и техничко саветовање пројектима управљања водама

71.20 Техничко испитивање и анализа

81.29 Чишћење улица, уклањање снега и леда

Предузеће може обављати и друге делатности уз сагласност оснивача.

Предузеће је у обавези да за сваку претежну делатност у свом рачуноводству одвојено исказује све приходе и расходе који су везани за обављање поверене комуналне делатности.

**Обављање комуналних делатности**

Члан 11

Јавно предузеће обавља следеће комуналне делатности:

* **снабдевање водом за пиће**, која обухвата захватање, пречишћавање, прераду и испоруку воде водоводном мрежом до мерног инструмента потрошача, обухватајући и мерни инструмент;
* **пречишћавање и одвођење атмосферских и отпадних вода**, које обухвата сакупљање, одвођење, пречишћавање и испуштање отпадних, атмосферских и површинских вода са површина јавне намене, односно од прикључка корисника на уличну канализациону мрежу, третман отпадних вода у постројењу за пречишћавање, црпљење, одвоз и третирање фекалија из септичких јама;

**Услови за обављање делатности као делатности од општег интереса**

Члан 12

Јавно предузеће може да отпочне обављање делатности кад надлежни државни орган утврди да су испуњени услови за обављање те делатности у погледу:

1) техничке опремљености;

2) кадровске оспособљености;

3) безбедности и здравља на раду;

4) заштите и унапређења животне средине и

5) других услова прописаних законом.

Одредбе става 1 овог члана не примењују се у ситуацијама када нису прописани услови за обављање делатности, односно када није предвиђена и уређена надлежност органа за оцену да ли су прописани услови испуњени.

**Оснивање зависних друштава**

Члан 13

Јавно предузеће може да оснује зависно друштво капитала за обављање делатности из члана 11 ове Одлуке, у складу са Законом о привредним друштвима.

Јавно предузеће према зависном друштву капитала из става 1. овог члана, има права, обавезе и одговорности које има општина Врњчка Бања, као оснивач према Јавном предузећу.

На одлуку из става 1 овог члана сагласност даје Скупштина општине.

**V ИМОВИНА ЈАВНОГ ПРЕДУЗЕЋА**

**Оснивачки капитал**

Члан 14

Износ основног капитала је **\_\_\_\_\_\_\_\_\_\_\_\_\_\_\_\_** динара.

Удео оснивача у основном капиталу је 100 ( с т о ) одсто.

**Имовина јавног предузећа**

Члан 15

Јавно прeдузeћe имa свojу имoвину кojoм упрaвљa и рaспoлaжe у склaду сa зaкoнoм, oвoм Oдлукoм и угoвoрoм.

Имoвину Јавног прeдузeћa чинe прaвo свojинe нa пoкрeтним и нeпoкрeтним ствaримa, нoвчaнa срeдствa и хaртиje oд врeднoсти и другa имoвинскa прaвa, кoja су прeнeтa у свojину Јавног прeдузeћa у склaду сa зaкoнoм, укључуjући и прaвo кoришћeњa нa ствaримa у jaвнoj свojини.

Јавно предузеће може користити средства у јавној и другим облицима својине, у складу са законом, одлуком оснивача и посебним уговором којим се регулишу међусобни односи, права и обавезе Јавног предузећа са једне и општине, као оснивача, са друге стране.

Пo oснoву улaгaњa срeдстaвa у jaвнoj свojини општина Врњачка Бања стичe уделе у Јавном прeдузeћу и прaвa пo oснoву тих удeлa.

**Средства јавног предузећа**

Члан 16

Јавно предузеће, у обављању својих делатности, стиче и прибавља средства из следећих извора:

* oбaвљaњeм свoje приврeднe дeлaтнoсти, прoдajoм прoизвoдa и услугa нa тржишту (из цeнe кoмунaлних и других услугa),
* из кредита,
* из донација и поклона,
* из буџета оснивача и буџета Републике Србије,
* из осталих извора, у складу са законом.

**VI ПРАВА , ОБАВЕЗЕ И ОДГОВОРНОСТИ ОСНИВАЧА ПРЕМА ЈАВНОМ**

**ПРЕДУЗЕЋУ И ЈАВНОГ ПРЕДУЗЕЋА ПРЕМА ОСНИВАЧУ**

Члан 17

Оснивач је дужан, у складу са законом да:

1. Обезбеди предузећу материјалне, техничке и друге услове за несметано вршење делатности од општег интереса;
2. Остварује надзор и контролу обављања комуналне делатности;
3. Предузме мере на унапређењу делатности.

Члан 18

Оснивач има статусна и имовинска права.

Статусна права оснивача су:

- право на информисање,

- право учешћа у управљању,

- право на приступ актима и документима Јавног предузећа;

- право контроле рада Јавног предузећа.

Имовинска права оснивача су:

- право на учешће у расподели добити Јавног предузећа;

- право учешћа у расподели стечајне или ликвидационе масе у случају престанка Јавног предузећа;

- право располагања уделима;

- право пречег стицања удела приликом повећања основног капитала.

Члан 19

Оснивач је дужан да:

* унесе свој улог у облику, року и вредности која је одређена уговором, оснивачким актом или изменама и допунама оснивачког акта;
* чува пословну тајну коју сазна по основу својства оснивача или на други начин за време док има статус оснивача и у року од 5 година од дана престанка статуса оснивача;
* обавести Јавно предузеће о постојању личног интереса у правном послу или правној радњи коју Јавно предузеће предузима
* се уздржава од коришћења имовине Јавног предузећа;
* се уздржава од коришћења информација до којих је дошао у својству оснивача, а које нису јавно доступне;
* не злоупотребљава свој положај у Јавном предузећу;
* не користи могућности за закључење уговора или других правних послова у своје име, ако су се могућности указале Јавном предузећу;
* обезбеди предузећу материјалне, техничке и друге услове за несметано вршење делатности;
* остварује надзор и контролу обављања комуналне делатности;
* предузме мере на унапређењу делатности.

Члан 20

Оснивач има право да у случају поремећаја у пословању предузећа, у складу са законом, предузима мере којима ће обезбедити услове за несметано фукционисање предузећа и то:

1. Извршити промену унутрашње организације предузећа;
2. Разреши постојеће органе и именује привремене органе јавног предузећа;
3. Ограничи права располагања одређеним средствима у јавној својини;
4. Предузме друге мере одређене законом којим се одређују услови и начин обављања делатности од општег интереса и оснивачким актом.

Члан 21

За време ратног стања или непосредне ратне опасности оснивач може у Јавном предузећу утврдити организацију за извршавање послова од стратешког значаја за Републику Србију или општину Врњачка Бања.

Члан 22

Средства за обављање делатности предузећа обезбеђују се из следећих извора: обављања своје привредне делатности, продајом производа и услуга на тржишту, из буџета оснивача и других извора у складу са законом.

Делатност предузећа финансира се на основу годишњих програма пословања, који доноси Надзорни одбор предузећа, уз сагласност оснивача.

Програм садржи, нарочито: планиране изворе прихода и позиције расхода по наменама; планирани начин расподеле добити Јавног предузећа, односно планирани начин покрића губитка Јавног предузећа; елементе за целовито сагледавање политике цена производа и услуга, зарада и запошљавања у Јавном предузећу, односно зависном друштву капитала, који се утврђују у складу са политиком пројектованог раста зарада у јавном сектору, коју утврђује Влада за годину за коју се програм доноси; критеријуме за коришћење средстава за помоћ, спортске активности, пропаганду и репрезентацију, као и критеријуме за одређивање накнаде за рад председника и чланова надзорног одбора и др.

Програм пословања из става 2 овог члана доставља се оснивачу ради давања сагласности, најкасније до 1 децембра текуће године за наредну годину.

Уколико се јавно предузеће финансира из буџета општине, годишњи програм пословања доставља најкасније у року од 15 дана од дана усвајања акта о буџету општине.

Програм пословања се сматра донетим када на њега да сагласност оснивач.

Јавно предузеће које користи или ће користити средства из буџета (субвенције, гаранције или друга средства) дужно је да за та средства предложи посебан програм који садржи намену и динамику коришћења средстава.

Програм пословања из става 2 и Посебан програм из става 6 овог члана се сматрају донетим када на њих да сагласност оснивач.

Измене и допуне Програма пословања могу се вршити искључиво из стратешких интереса или уколико се битно промене околности у којима јавно предузеће послује, а не из разлога повећање средстава за одређене намене, а која је већ јавно предузеће утрошило у висини која превазилази висину средстава за те намене из усвојеног годишњег, односно трогодишњег програма пословања.

Предузеће је дужно да оснивачу доставља тромесечне извештаје о реализацији годишњег програма пословања, у року од 30 дана од дана истека тромесечја.

Члан 23

Предузеће самостално иступа у правном промету у своје име и за свој рачун.

За обавезе према трећем лицима, настале у пословању, предузеће одговара целокупном својом имовином.

Оснивач не одговара за обавезе предузећа, осим у случајевима предвиђеним законом.

Члан 24

Предузеће је дужно да организује свој рад и пословање на начин којим се обезбеђује:

1. Трајно обављање делатности од општег интереса и уредног задовољавања потреба корисника производа и услуга;
2. Прописани или уговорени обим и квалитет услуга, који подразумева тачност у погледу рокова, сигурност корисника у добијању услуга и здравствену и хигијенску исправност у складу са позитивним прописима;
3. Предузимање мера одржавања, развоја и заштите објеката, постројења и опреме, који служе за обављање делатности;
4. Развој и унапређење квалитета и врсти услуга, као и унапређење организације и ефикасности рада.

Предузеће је дужно да обавља делатност у складу са законом, овом одлуком, и Статутом предузећа.

### VII УСЛОВИ И НАЧИН УТВРЂИВАЊА И РАСПОРЕЂИВАЊА ДОБИТИ,

**ОДНОСНО НАЧИНУ ПОКРИЋА ГУБИТКА И СНОШЕЊА РИЗИКА**

Члан 25

Добит предузећа утврђује се и распоређује у складу са законом и статутом предузећа, уз сагласност оснивача.

Оснивач има право на учешће у расподели расположиве добити Јавног предузећа на основу позитивног финансијског резултата пословања у пословној години, која преостане након одбитка свих трошкова пословања и обавеза предвиђених законом.

Расположива добит и удео оснивача у расподели добити одређује се одлуком Надзорног одбора у складу са законом, оснивачким актом Јавног предузећа и одлуком оснивача о буџету за наредну годину. Одлука садржи нарочито:

- одредбу о укупном износу добити која се исплаћује оснивачу;

- динамику исплате добити.

Висина и рок за уплату добити из става 1 овог члана утврђује се одлуком о буџету Општине Врњачка Бања за наредну годину.

Губитак предузећа утврђује се и његово покриће врши се у складу са Законом и статутом предузећа, уз сагласност оснивача.

Одлуку о расподели добити, односно покрићу губитка, доноси Надзорни одбор Јавног предузећа у складу са годишњим финансијским извештајем предузећа, уз сагласност оснивача.

**VIII УСЛОВИ И НАЧИН ЗАДУЖЕЊА ЈАВНОГ ПРЕДУЗЕЋА**

Члан 26

Предузеће се може дугорочно задужити, одлуком Надзорног одбора, на коју сагласност даје оснивач.

Предузеће се може задужити за текућу ликвидност, краткорочно, у току пословне године, највише до висине од 5 ( п е т ) одсто од остварених прихода у претходној години, одлуком директора предузећа, на коју сагласност даје Надзорни одбор, с тиме да се кредитно задужење мора вратити најкасније до 31.12. текуће године.

**IX ЗАСТУПАЊЕ ЈАВНОГ ПРЕДУЗЕЋА**

Члан 27

Јавно предузеће заступа директор, а у складу са законом, оснивачким актом и статутом.

**X ОРГАНИ ЈАВНОГ ПРЕДУЗЕЋА**

Члан 28

Органи управљања јавног предузећа су:

* Надзорни одбор,
* Директор.

**Надзорни одбор**

Члан 29

Надзорни одбор Јавног предузећа има 3 члана од којих један представник из реда запослених у јавном предузећу.

Председника и чланове Надзорног одбора именује и разрешава оснивач.

Представник запослених предлажу се на начин утврђеном Статутом предузећа.

За члана или председника Надзорног одбора може бити именовано лице које испуњава следеће услове:

1) да је пунолетно и пословно способно;

2) да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3) да има најмање пет година радног искуства на пословима за које се захтева високо образовање из тачке 2) овог става;

4) да има најмање три године радног искуства на пословима који су повезани са пословима јавног предузећа;

5) да познаје област корпоративног управљања или област финансија;

6) да није осуђивано на казну затвора од најмање шест месеци;

7) да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

Представник запослених у Надзорном одбору мора испуњавати и следеће услове:

1. да није био ангажован у вршењу ревизије финансијских извештаја предузећа у последњих пет година;
2. да није члан политичке странке;

Председник и чланови надзорног одбора дужни су да се додатно стручно усавршавају у области корпоративног управљања по програму за додатно стручно усавршавање који утврђује Влада.

Члан 30

Мандат чланова Надорног одбора траје 4 године.

Мандат чланова Надзорног одбора може престати и пре истека рока из става 1 овог члана, оставком или разрешењем.

Председник и чланови надзорног одбора разрешавају се пре истека периода на који су именовани, уколико:

- јавно предузеће не достави годишњи програм пословања у роковима прописаним Законом и овом Одлуком,

- надзорни одбор пропусти да предузме неопходне мере пред надлежним органима у случају постојања основане сумње да одговорно лице јавног предузећа делује на штету јавног предузећа несавесним понашањем или на други начин,

- се утврди да делује на штету јавног предузећа несавесним понашањем или на други начин,

- у току мандата буде осуђен на условну или безусловну казну затвора

Председник и чланови надзорног одбора којима је престао мандат, дужни су да врше своје дужности до именовања новог надзорног одбора, односно именовања новог председника или члана надзорног одбора, а најдуже шест месеци.

Члан 31

Надзорни одбор:

1. доноси дугорочни и средњорочни план пословне стратегије и развоја и одговоран је за њихово спровођење;
2. доноси годишњи, односно трогодишњи програм пословања, усклађен са дугорочним и средњорочним планом пословне стратегије и развоја из тачке 1. овог члана;
3. усваја извештај о степену реализације годишњег, односно трогодишњег програма пословања;
4. усваја тромесечни извештај о степену усклађености планираних и реализованих активности;
5. усваја финансијске извештаје;
6. надзире рад директора;
7. доноси статут;
8. одлучује о статусним променама, оснивању других правних субјеката и улагању капитала;
9. доноси одлуку о расподели добити, односно начину покрића губитка;
10. закључује уговоре о раду са директором, у складу са законом којим се уређују радни односи;
11. доноси правилник о свом раду;
12. врши друге послове у складу са законом и статутом.

Надзорни одбор не може пренети право одлучивања о питањима из своје надлежности на директора или друго лице у јавном предузећу.

Одлуке из става 1. тач. 1, 2, 7 и 9 овог члана надзорни одбор доноси уз сагласност јединице локалне самоуправе.

Одлуку из става 1. тачка 8 овог члана надзорни одбор доноси уз претходну сагласност јединице локалне самоуправе.

Члан 32

Председник и чланови Надзорног одбора имају право на одговарајућу накнаду за рад у надзорном одбору.

Висину накнаде, односно критеријуме и мерила за њено утврђивање одређује Влада.

**Директор**

Члан 33

Директора јавног предузећа именује Скупштина, на период од 4 године, а на основу спроведеног јавног конкурса у складу са законом.

За директора јавног предузећа именује се лице које испуњава следеће услове:

1. да је пунолетно и пословно способно;
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама и врсту стручне спреме која ће се утврдити Статутом предузећа
3. да има најмање пет година радног искуства на пословима за које се захтева високо образовање из тачке 2) овог става;
4. да има најмање три године радног искуства на пословима који су повезани са пословима јавног предузећа;
5. да познаје област корпоративног управљања;
6. да има радно искуство у организовању рада и вођењу послова;
7. да није члан органа политичке странке, односно да му је одређено мировање у вршењу функције у органу политичке странке;
8. да није осуђивано на казну затвора од најмање шест месеци;
9. да му нису изречене мере безбедности у складу са законом којим се уређују кривична дела, и то:

(1) обавезно психијатријско лечење и чување у здравственој установи;

(2) обавезно психијатријско лечење на слободи;

(3) обавезно лечење наркомана;

(4) обавезно лечење алкохоличара;

(5) забрана вршења позива, делатности и дужности.

Директор не може имати заменика.

Статутом предузећа могу се одредити и други услови које лице мора испунити да би могло бити именовано за директора јавног предузећа.

Члан 34

Директор Јавног предузећа:

1. представља и заступа јавно предузеће у складу са законом, оснивачким актом и статутом;
2. организује и руководи процесом рада;
3. води пословање јавног предузећа;
4. одговара за законитост рада јавног предузећа;
5. предлаже дугорочни и средњорочни план пословне стратегије и развоја и одговоран је за њихово спровођење;
6. предлаже годишњи, односно трогодишњи програм пословања и одговоран је за његово спровођење;
7. предлаже финансијске извештаје;
8. извршава одлуке надзорног одбора;
9. бира извршне директоре;
10. бира представнике јавног предузећа у скупштини друштва капитала чији је једини власник јавно предузеће;
11. закључује уговоре о раду са извршним директорима, у складу са законом којим се уређују радни односи;
12. доноси акт о систематизацији;
13. врши друге послове одређене законом, овом одлуком и статутом јавног предузећа.

Члан 35

Јавно предузеће може имати извршне директоре, при чему не може имати више од седам извршних директор, а број извршних директора утврђује се статутом предузећа.

Извршни директор не може имати заменика.

Извршни директор је у радном односу у Јавном предузећу.

Извршни директори региструју се у складу са законом о регистрацији.

Члан 36

За извршног директора може бити именовано лице које испуњава следеће услове:

1. да је пунолетно и пословно способно;
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3. да има најмање пет година радног искуства на пословима за које се захтева високо образовање из тачке 2. овог става;
4. да има најмање три године радног искуства на пословима за које ће бити задужен у јавном предузећу;
5. да има радно искуство у организовању рада и вођењу послова;
6. да није осуђивано на казну затвора од најмање шест месеци;
7. да му нису изречене мере безбедности у складу са законом којим се уређују кривична дела, и то:
   1. обавезно психијатријско лечење и чување у здравственој установи;
   2. обавезно психијатријско лечење на слободи;
   3. обавезно лечење наркомана;
   4. обавезно лечење алкохоличара;
   5. забрана вршења позива, делатности и дужности.

Члан 37

Директор и извршни директор имају право на зараду, а могу имати и право на стимулацију.

Влада ће подзаконским актом одредити услове и критеријуме за утврђивање и висину стимулације из става 1. овог члана.

Одлуку о исплати стимулације извршним директорима доноси Надзорни одбор, на предлог директора, уз сагласност надлежног органа оснивача.

Maндaт дирeктoрa прeстaje истeкoм пeриoдa нa кojи je имeнoвaн, oстaвкoм и рaзрeшeњeм у случajeвимa и пo пoступку прoписaним зaкoнoм.

Суспeнзиja дирeктoрa примeњуje сe у случajeвимa прeдвиђeним зaкoнoм.

Члан 38

Орган надлежан за именовање директора именује вршиоца дужности директора, у следећим случајевима:

1. уколико директору престане мандат због истека периода на који је именован, због подношења оставке или у случају разрешења пре истека мандата;
2. уколико буде донето решење о суспензији директора;
3. у случају смрти или губитка пословне способности директора
4. до именовања директора јавног предузећа по спроведеном јавном конкурсу.

Вршилац дужности може бити именован на период који није дужи од једне године.

Исто лице не може бити два пута именовано за вршиоца дужности директора.

Вршилац дужности има сва права, обавезе и овлашћење директора.

Вршилац дужности мора испуњавати услове предвиђене законом и статутом јавног предузећа, за именовање директора.

Члан 39

Дирeктoр Прeдузeћa имeнуje сe пo спрoвeдeнoм jaвнoм кoнкурсу.

Jaвни кoнкурс спрoвoди Кoмисиja зa имeнoвaњa (у дaљeм тeксту: Кoмисиja), кojу oбрaзуje Скупштинa општине, у склaду сa зaкoнoм.

Скупштина општине доноси одлуку о спровођењу јавног конкурса за именовање директора јавног предузећа.

Предлог за доношење одлуке из става 1 овог члана подноси Општинска управа општине Врњачка Бања (Удаљем тексту: Општинска управа).

Оглас о јавном конкурсу припрема Општинска управа и исти доставља Скупштини општине. Оглас се објављује у „Службеном гласнику Републике Србије“, у „Службеном листу Општине Врњачка Бања“, у најмање једним дневним новинама које се дистрибуирају на целој територији Републике Србије, као и на интернет страници Општине Врњачка Бања.

Избoрни пoступaк спрoвoди сe у склaду сa зaкoнoм и пoсeбнoм oдлукoм Скупштинe општине.

### XI ИМОВИНА КОЈА СЕ НЕ МОЖЕ ОТУЂИТИ

Члан 40

Не може се отуђити имовина Јавног предузећа коју чине добра од општег интереса и добра у општој употреби , у складу са Законом о јавној својини.

### XII РАСПОЛАГАЊЕ (ОТУЂЕЊЕ И ПРИБАВЉАЊЕ) СТВАРИМА У ЈАВНОЈ

### СВОЈИНИ КОЈА СУ ПРЕНЕТА У СВОЈИНУ ЈАВНОГ ПРЕДУЗЕЋА У СКЛАДУ СА ЗАКОНОМ

Члан 41

Јавно предузеће доноси акта у вези располагања, прибављања и отуђења ствари и права у јавној својини и одређених других имовинских права у складу са Законом о јавној својини и других позитивних прописа, на која акта прибавља сагласност оснивача.

**XIII ЗАШТИТА ЖИВОТНЕ СРЕДИНЕ**

Члан 42

Предузеће је дужно да у обављању своје делатности обезбеђује потребне услове за заштиту и унапређење животне средине и да спречава узроке и отклања последице које угрожавају животну средину, у складу са законом и другим прописима који регулишу ову област.

Начин обезбеђивања услова из става 1. овог члана утврђује предузеће у зависности од утицаја делатности коју обавља на животну средину.

**XIV ДРУГА ПИТАЊА КОЈА СУ ОД ЗНАЧАЈА ЗА НЕСМЕТАНО ОБАВЉАЊЕ**

**ДЕЛАТНОСТИ ЗА КОЈУ СЕ ОСНИВА ЈАВНО ПРЕДУЗЕЋЕ**

**Обезбеђивање заштите општег интереса**

Члан 43

У циљу обезбеђења заштите општег интереса у Јавном предузећу оснивач даје сагласност на:

* Статут,
* на одлуке о ценама, тарифни систем и друго осим ако другим законом није предвиђено да ту сагласност даје други државни орган,
* Давање гаранције, авала, јемства, залога и др. средства обезбеђења за послова који нису из оквира делатности од општег интереса,
* Располагање (прибављање и отуђење) средствима у јавној својини која су пренета у својину јавног предузећа, велике вредности, која је у непосредној функцији обављања делатности од општег интереса, утврђених оснивачким актом,
* Акт о општим условима за испоруку производа и услуга,
* Улагање капитала,
* Статусне промене,
* Акт о процени вредности капитала и исказивање тог капитала у акцијама, као и на програм и одлуку о својинској трансформацији,
* Друге одлуке, у складу са законом којим се уређује обављање делатности од општег интереса и оснивачким актом,

Предлог за давање сагласности из става 1. овог члана подноси надлежни орган оснивача.

**Јавност у раду**

Члан 44

Јавно предузеће дужно је да на својој интернет страници објави:

1) радне биографије чланова надзорног одбора, директора и извршних директора;

2) организациону структуру;

3) годишњи, односно трогодишњи програм пословања, као и све његове измене и допуне, односно извод из тог програма ако јавно предузеће има конкуренцију на тржишту;

4) тромесечне извештаје о реализацији годишњег, односно трогодишњег програма пословања;

5) годишњи финансијски извештај са мишљењем овлашћеног ревизора;

6) друге информације од значаја за јавност, а нарочито информације које су актом Владе одређене као информације од нарочитог значаја за јавност.

### XV ОСТВАРИВАЊЕ ПРАВА НА ШТРАЈК

Члан 45

У Јавном предузећу право на штрајк запослени остварују у складу са законом којим се уређују услови за организовање штрајка, колективним уговором, и другим актом уз обезбеђење минимума процеса рада.

Члан 46

У случају да се у Јавном предузећу не обезбеде услови за остваривање минимума процеса рада, оснивач ако оцени да могу наступити штетне последице за безбедност имовине и живот и здравље људи или друге штетне неотклоњиве последице, може:

* утврдити радну обавезу,
* ангажовати запослених из других техничко - технолошких система или запошљавање и радно ангажовање нових лица,
* покренути поступак за утврђивање одговорности директора и председника и чланова надзорног одбора Јавног предузећа.

### XVI ПРЕЛАЗНЕ И ЗАВРШНЕ ОДРЕДБЕ

Члан 47

Обавезује се Јавно предузеће да у року од 30 дана од дана доношења ове Одлуке донесе Статут Јавног предузећа.

Обавезује се директор јавног предузећа да поднесе пријаву Агенцији за привредне регистре у року од 15 дана од дана настанка података или докумената који су предмет регистрације, односно промене регистрованог податка или документа.

Члан 48

До именовања директора Јавног предузећа у складу са Законом и Статутом Јавног предузећа, дужност директора обављаће у својству вршиоца дужности директора Јавног предузећа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ који ће предузети радње у вези са уписом Јавног предузећа у Регистар привредних субјеката.

После уписа у регистар, оснивач именује Надзорни одбор Јавног предузећа, а након спроведеног јавног конкурса именује и директора предузећа.

Пoслoвe и oвлaшћeњa Нaдзoрнoг oдбoрa вршићe \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кao прeдсeдник и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кao члaн Нaдзoрнoг oдбoрa.

Члан 49

Ова Одлука ступа на снагу следећег дана од дана објављивања „Службеном листу општине Врњачка Бања''.

Члан 50

На сва питања која нису регулисана овом одлуком примењују се одредбе закона.

СКУПШТИНА ОПШТИНЕ ВРЊАЧКА БАЊА

Број: \_\_\_\_\_\_\_\_\_\_\_\_\_ од \_\_\_\_\_\_\_\_\_ године

ПРЕДСЕДНИК СКУПШТИНЕ ОПШТИНЕ

Иван Радовић,с.р.

О б р а з л о ж е њ е

**Правни основ**

Правни основ садржан је у члану 5 став 3 Закона о јавним предузећима („Сл. гласник РС.“, бр. 15/2016). којим је регулисано да јавно предузеће оснива јединица локалне самоуправе актом о оснивању јавног предузећа, који доноси скупштина јединице локалне самоуправе, која врши права оснивача.

Чланом 10 Закона о поступку регистрације у Агенцији за привредне регистре („Сл. гласник РС.“, бр. 99/2011 и 83/2014) прописано је да је привредни субјекти подносилац пријаве дужан да Агенцији поднесе пријаву у року од 15 дана од дана настанка података или докумената који су предмет регистрације, односно промене регистрованог податка или документа, ако законом није одређен други рок.

Уважавајући одредбу чл. 3 Закона о комуналним делатностима („Сл. гласник РС“, бр. 88/11), којим су одређене комуналне делатности и чл. 9 овог Закона којим је регулисано да јединица локалне самоуправе врши поверавање комуналне делатности на основу одлуке Скупштине јединице локалне самоуправе о начину обављања комуналне делатности, предлаже се наведена измена оснивачког акта.

**Разлог за доношење Одлуке**

Имајући у виду да је одредбама Закона о комуналним делатностима („Сл. гласник РС“, бр. 88/11) прописано да је делатност снабдевања водом за пиће делатност од општег интереса и да је јединица локалне самоуправе дужна да створи услове за обезбеђења одговарајућег квалитета, обима, доступности, континуитета и надзор над вршењем, као и проблеме наведене у тромесечном извештају о реализацији Програма пословања ЈП „Бели извор“ бр. који извештај је усвојио Надзорни одбор овог јавног предузећа Одлуком бр. 01-7294/1 од 19.10.2016. године, а сагласно усменом налогу и смерницама начелника Општинске управе општине Врњачка Бања сачињен је нацртОдлуке о оснивању Јавног предузеће за обављање комуналних делатности „\_\_\_\_\_\_\_\_\_\_\_\_\_\_\_\_\_\_\_\_\_\_“ Врњачка Бања.

**Напомена: Потребно је дефинисати статус предузећа Врући извори Грачац, чији је оснивач ЈП „Бели извор“ јер је то отворено питање. Такође напомињемо**, **да на територији једне локалне самоуправе не могу да послују два предузећа са истом делатношћу од општег интереса што је прописано** Законом о јавним предузећима („Сл. гласник РС.“, бр. 15/2016), који је ступио на снагу, дана 03.03.2016. године и то чланом 14 став 2 који гласи: "Оснивач **не може** основати друго Јавно предузеће или друштво капитала из члана 3 став 2 тач. 1) и 2) овог закона за обављање исте делатности од Општег интереса, осим у случајевима реализације пројеката јавно-приватног партнерства, у смислу закона којим се уређује јавно-приватно партнерство и концесије.). Члан 3. став 2. тач. 1) и 2) гласе: „Поред јавног предузећа, делатност од Општег интереса може да обавља и:

1) Друштво са ограниченом одговорношћу и акционарско друштво (у даљем тексту: Друштво капитала) чији је једини власник Јавно предузеће;

2) друштво капитала чији је једини власник Република Србија, Аутономна Покрајина, јединица локалне самоуправе, као и зависно друштво чији је једини власник у друштво капитала;“

**Објашњење основних правних института**

Оснивачки акт садржи одредбе у складу са одредбом чл. 6. Закона о јавним предузећима, а који се односе на садржај оснивачког акта у следећем:

1) називу, седишту и матичном броју оснивача;

2) пословном имену и седишту јавног предузећа;

3) претежној делатности јавног предузећа;

4) правима, обавезама и одговорностима оснивача према јавном предузећу и јавног предузећа према оснивачу;

5) условима и начину утврђивања и распоређивања добити, односно начину покрића губитка и сношењу ризика;

6) условима и начину задужења јавног предузећа;

7) заступању јавног предузећа;

8) износу основног капитала, као и опису, врсти и вредности неновчаног улога;

9) податак о уделу оснивача у основном капиталу израженог у процентима;

10) органима јавног предузећа и њиховој надлежности;

11) имовини која се не може отуђити;

12) о располагању стварима у јавној својини која су пренета у својину јавног предузећа у складу са законом;

13) заштити животне средине;

14) другим питањима која су од значаја за несметано обављање делатности за коју се оснива јавно предузеће.

**Финансијска средства**

За реализацију ове Одлуке потребна су додатна финансијска средства у износу оснивачког улога. Наведена средства потребно је планирати Одлуком о буџету општине за 2016. годину.

**Ступање на снагу:** Одлука ступа следећег дана од дана објављивања у Службеном листу општине.

Обрадила:

Гордана Радичевић

ШЕФ СЛУЖБЕ НАЧЕЛНИК

Живорад Јаћимовић ОПШТИНСКЕ УПРАВЕ

Славиша Пауновић

Р е п у б л и к а С р б и ј а

ОПШТИНА ВРЊАЧКА БАЊА

Општинска управа

Служба за привреду,

локално економски развој и

друштвене делатности,

Број:

Датум: 29.11.2016. године

ВРЊАЧКА БАЊА

**ОПШТИНСКО ВЕЋЕ ОПШТИНE ВРЊАЧКА БАЊА**

**ПРЕДМЕТ**: Допис

У прилогу акта достављамо Нацрт Одлуке о оснивању јавног комуналног предузећа „\_\_\_\_\_\_\_\_\_\_\_\_\_\_\_\_“ \_\_\_\_\_\_\_\_\_\_\_\_\_ које би било основано ради обављања делатности од општег интереса, и то: изградње, одржавања и управљања јавних водовода, у циљу уредног задовољавања потреба корисника производа и услуга у оквиру наведене делатности од општег интереса, обезбеђивања техничко-технолошког и економског јединства система и усклађености његовог развоја.

ПРИЛОГ:

1. Нацрт О**длуке о** оснивању јавног комуналног предузећа „\_\_\_\_\_\_\_\_\_\_\_\_\_\_\_\_“ \_\_\_\_\_\_\_\_\_\_\_\_\_

Обрадила

Гордана Радичевић

ШЕФ СЛУЖБЕ

Живорад Јаћимовић

НАЧЕЛНИК

ОПШТИНСКЕ УПРАВЕ

Славиша Пауновић

Р е п у б л и к а С р б и ј а

ОПШТИНА ВРЊАЧКА БАЊА

Општинска управа

Служба за привреду,

локално економски развој и

друштвене делатности,

Број:

Датум: 29.11.2016. године

ВРЊАЧКА БАЊА

СКУПШТИНА ОПШТИНE ВРЊАЧКА БАЊА

**ПРЕДМЕТ**: Допис

У прилогу акта достављамо Нацрт Одлуке о оснивању јавног комуналног предузећа „\_\_\_\_\_\_\_\_\_\_\_\_\_\_\_\_“ \_\_\_\_\_\_\_\_\_\_\_\_\_ које би било основано ради обављања делатности од општег интереса, и то: изградње, одржавања и управљања јавних водовода, у циљу уредног задовољавања потреба корисника производа и услуга у оквиру наведене делатности од општег интереса, обезбеђивања техничко-технолошког и економског јединства система и усклађености његовог развоја.

ПРИЛОГ:

1. Нацрт О**длуке о** оснивању јавног комуналног предузећа „\_\_\_\_\_\_\_\_\_\_\_\_\_\_\_\_“ \_\_\_\_\_\_\_\_\_\_\_\_\_

Обрадила

Гордана Радичевић

ШЕФ СЛУЖБЕ

Живорад Јаћимовић

НАЧЕЛНИК

ОПШТИНСКЕ УПРАВЕ

Славиша Пауновић